ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ДРЖАВНОЈ ПРИПАДНОСТИ И УПИСУ ПЛОВИЛА

Члан 1.

У Закону о државној припадности и упису пловила („Службени гласник РС”, бр. 10/13 и 18/15), у члану 2. став 2. после речи: „бродове” додају се речи: „и пловила која користе специјална и посебне јединице полиције која имају уграђено наоружање”.

Члан 2.

После члана 10. додаје се члан 10а који гласи:

„Члан 10а

Име брода унутрашње пловидбе са сопственим погоном, ознака брода унутрашње пловидбе без сопственог погона, техничког пловног објекта и непокретне платформе, име поморског брода, ознака поморског техничког пловног објекта, ENI број брода унутрашње пловидбе, IMO број поморских пловила, лука уписа пловила, други знакови распознавања одређених техничким правилима за пловила, регистарски број за идентификацију чамца и плутајућег објекта унутрашње пловидбе, односно поморског пловила, који су одређени решењем министарства, не могу се истицати, преправљати и замењивати именима, ознакама, ENI бројевима, IMO бројевима, односно регистарским бројевима за идентификацију који нису одређени за та пловила.”

Члан 3.

У члану 40. после става 2. додају се ст. 3. и 4. који гласе:

„После уписа поморског брода из става 2. овог члана, призната организација издаје сведочанство, односно бродске исправе за тај брод под истим условима као и надлежни орган државе у чијем је уписнику бродова тај брод био уписан, под условом да разлози због којих су прописани посебни услови или одобрена изузећа и даље важе.

Приликом обнове, продужења важности сведочанстава, односно бродских исправа, призната организација неће захтевати другачије услове од оних који су важили у држави у чијем је уписнику брод био уписан, ако су ти услови остали непромењени.”

Досадашњи став 3. постаје став 5.

Члан 4.

У члану 60. став 1. после речи: „ поступак и”, реч: „закључком” замењује се речју: „решењем”.

У ставу 2. речи: „сматраће се да је одустао од поднете пријаве, а”, бришу се, а после речи: „уписник ће”, реч: „обуставити” замењује се речју: „прекинути”.

После става 3. додаје се став 4. који гласи:

„Одредбе овог члана се примењују и на упис јахти, чамаца и плутајућих објеката.”

Члан 5.

Члан 75. мења се и гласи:

„Члан 75.

На поступак уписивања пловила у уписнике пловила прописаних овим законом примењују се одредбе закона којим се уређује општи управни поступак, ако овим законом није другачије прописано.

На поступак издавања јавних исправа и вођења евиденција прописаних овим законом примењују се одредбе закона који уређује општи управни поступак.”

Члан 6.

У члану 77. став 1. мења се и гласи:

„У поступку уписивања у уписник бродова орган који води уписник бродова доноси одлуке у облику решења када одлучује о праву, обавези или правном интересу странке, док закључком одлучује о питањима која се односе на управљање поступком и када овим законом није одређено да се доноси решење.”

Члан 7.

У члану 88. став 3. после речи: „одбациће се” додаје се реч: „решењем”.

Члан 8.

У члану 104. став 5. реч: „закључак” замењује се речју: „решење”, а реч: „коначан” замењује се речју: „коначно”.

Члан 9.

У члану 113. додаје се став 2. који гласи:

„Одредбе чл. 109-112. овог закона не примењују се на:

1) теретне поморске бродове мање од 500 BT;

2) ратне бродове и јавна пловила;

3) бродове без сопственог погона, бродове који су изграђени од дрвета, јахте које се користе за рекреацију, спорт и разоноду и рибарске бродове;

4) бродове који после испоруке и завршетка градње немају важећа сведочанства издата у складу са законом којим се уређује поморска пловидба и међународним конвенцијама усвојеним од стране Међународне поморске организације и Међународне организације рада, од стране надлежних органа државе у чији су уписник били уписани;

5) бродове којима је забрањен улазак у луке држава чланица Европске уније у складу са прописима у периоду од последње три године пре подношења захтева за упис у домаћи уписник поморских бродова;

6) бродове који су били задржани због инспекцијске контроле од стране лучких власти у луци једне од држава потписница Париског Меморандума о разумевању о контроли државе луке, усвојеног 1982. године из разлога што не испуњавају захтеве у погледу безбедности, заштите и спречавања загађења у вези са градњом и опремањем бродова у складу са међународним конвенцијама;

7) путничке бродове на редовним линијама у оквиру Европске уније или редовним међународним линијама који не испуњавају захтеве утврђене прописима о безбедности и стандардима за путничке бродове више од једанпут у последње три године од тренутка подношења захтева за упис у национални уписник поморских бродова.”

Члан 10.

Члан 151. мења се и гласи:

„Члан 151.

Ако се брод који је био брисан из уписника бродова због тога што је пропао или се претпостављало да је пропао или ако је из других разлога брисан из уписника или због тога што је био проглашен ратним, односно поморским пленом поново уписује у уписник бродова, орган који води уписник ће донети решење о поновном упису брода са свим оним подацима и уписаним правима из уписника са којима је раније био уписан, а који су важили у часу брисања брода и о томе обавестити власника брода и сва остала лица у чију корист је било уписано неко право на броду.

Брод који је био брисан из домаћег уписника ради уписа у страни уписник бродова, може поново да се упише у домаћи уписник бродова под условом да је у складу са прописом којим се утврђује највиша допуштена старост бродова за први упис у један од уписника бродова.

Брод који је био брисан из домаћег уписника бродова, ради трајног повлачења из пловидбе или ради уписа у уписник чамаца и плутајућих објеката, може поново да се упише у домаћи уписник бродова под условом да је променио намену и да је утврђено да је способан за пловидбу у складу са прописом којим су утврђена техничка правила и под условом да је у складу са прописом којим се утврђује највиша допуштена старост бродова за први упис у један од уписника бродова.

Поновни упис брода из става 2. овог члана у домаћи уписник бродова дозволиће орган који води уписник бродова ако су уз предлог за поновни упис приложене исправе из члана 107. став 1. тач. 1) – 10) овог закона.

Поновни упис брода из става 3. овог члана у домаћи уписник бродова дозволиће орган који води уписник бродова ако су уз предлог за поновни упис приложене исправе из члана 107. став 1. тач. 1) – 8) и тачке 10) овог закона.”

Члан 11.

У члану 158. после става 1. додаје се нови став 2. који гласи:

„Изузетно од става 1. овог члана, у случају чамца, плутајућег објекта и другог пловила који су одлуком суда или државног органа надлежног за управљање одузетом имовином дати на коришћење у складу са законом којим се уређује одузимање имовине проистекле из кривичног дела, упис тих пловила може се извршити и на захтев корисника коме је то пловило дато на коришћење.”

Досадашњи ст. 2 - 4. постају ст. 3 - 5.

У досадашњем ставу 5. који постаје став 6. после речи: „промене” додају се речи: „ако се о томе не води службена евиденција”.

Досадашњи став 6. постаје став 7.

Члан 12.

У члану 159. став 1. тачка 8) тачка и запета замењују се тачком, а тачка 9) брише се.

После става 1. додаје се нови став 2. који гласи:

„Власник уз захтев за први упис чамца, односно плутајућег објекта који подноси сведочанство о градњи чамца или плутајућег објекта као исправу којом се доказује право својине на чамцу, односно плутајућем објекту дужан је да, поред сведочанства о градњи чамца, односно плутајућег објекта, поднесе и одговарајући уговор о градњи или уговор о вршењу услуге градње и рачуне о куповини одговарајућих материјала неопходних за градњу чамца, односно плутајућег објекта.”

Досадашњи ст. 2-6. постају ст. 3-7.

Члан 13.

У члану 166. после става 2. додаје се нови став 3. који гласи:

„Уз захтев за поновни упис чамца, односно плутајућег објекта који је био уписан у домаћи уписник власник подноси исправе прописане чланом 159. став 1. тач. 1), 2), 4), 5) и 8).”

Члан 14.

Изнад члана 185. додаје се назив главе ПРИВРЕДНИ ПРЕСТУПИ и члан 184а који гласе:

„ПРИВРЕДНИ ПРЕСТУПИ

Члан 184а

Новчаном казном од 100.000,00 до 1.000.000,00 казниће се за привредни преступ привредно друштво или друго правно лице ако истиче, преправља и замењује имена, ознаке, ENI бројеве, IMO бројеве, регистарске ознаке за идентификацију на пловилима, друге знакове распознавања одређених техничким правилима за пловила који нису додељени тим пловилима (члан 10а).

Новчаном казном од 20.000,00 до 80.000,00 динара казниће се и одговорно лице у правном лицу или привредном друштву које изврши преступ из става 1. овог члана.”

Члан 15.

У члану 185. став 1. после тачке 17) додаје се тачка 17а) која гласи:

„17а) ако одмах писменим путем не обавести лучку капетанију у чији је уписник брод уписан о промени или престанку испуњености услова из члана 42. става 1. и не врати бродско сведочанство (члан 42. став 5);”

После става 2. додаје се став 3. који гласи:

„Новчаном казном од 50.000,00 до 300.000,00 динара казниће се предузетник који изврши прекршај из става 1. овог члана.”

Члан 16.

У члану 186. после тачке 3) додаје се тачка 4) која гласи:

„4) истакне преправљено и замењено име, ознаке, ENI број, IMO број, регистарске бројеве за идентификацију на пловилима и друге знакове распознавања одређене техничким правилима за пловила који нису додељени тим пловилима (члан 10а).”

Члан 17.

Члан 187. мења се и гласи:

„Члан 187.

Новчаном казном од 10.000,00 до 80.000,00 динара казниће се за прекршај физичко лице ако:

1) управља бродом на коме је истакнуто преправљено и замењено име, ознака, ENI број, IMO број, регистарски број за идентификацију на пловилима и други знакови распознавања одређени техничким правилима за пловила који нису одређена тим пловилима (члан 10а);

2) на пловилу нема истакнуто име или ознаку (члан 12. ст. 1. и 2);

3) на чамцу, односно плутајућем објекту нема истакнут регистарски број за идентификацију (члан 12. став 3);

4) не пријави надлежној лучкој капетанији сваку промену података који се уносе у уписник (члан 158. став 5).

Члан 18.

Министарство ће Европској комисији достављати кратки годишњи извештај који садржи статистичке податке о преносу уписа бродова из уписника држава чланица Европске уније у домаћи уписник и потешкоћама које се појаве у вези са спровођењем тих уписа.

Члан 19.

У члану 42. став 6, члану 43. став 2, члану 56. став 2, члану 83. став 8, члану 87. став 7, члану 144. став 2, члану 146. став 6. и члану 152. реч: „сходно” брише се.

Члан 20.

Овај закон ступа на снагу осмог дана од дана објављивања у „Службеном гласнику Републике Србије”.